कानपुर. होली को लेकर मिलावटखोरों पर नकेल कसने के लिए जिला प्रशासन सख्त हो गया है। सोमवार को सिटी मजिस्ट्रेट के नेतृत्व में फूड विभाग की टीम ने दूध-खोया मंडियों में छापेमारी की। इस दौरान मंडी में हड़कंप मच गया। दूधिए दूध के डिब्बे छोड़कर भागने लगे। छापेमारी के दौरान 18 क्विंंटल सिंथेटकि खोया के साथ एक लोडर गाड़ी को सील किया गया है। हालांकि, गाड़ी चालक और खोया मालिक सभी भागने में सफल रहे। ये कार्रवाई कानपुर के हरबंश मोहाल और मूलगंज थानाक्षेत्र में की गई। आगे पढ़िए क्या कहते हैं अधिकारी...
-सिटी मजिस्ट्रेट आदित्य कुमार ने बताया कि जिला प्रशासन के निर्देश पर होली में नकली खाद्य सामान की बिक्री को रोकने के लिए शहर में प्रतिदिन छापेमारी की जा रही है।
-इसी क्रम में सोमवार को भी छापेमारी की गई, जिसमें हरबंश मोहाल थानाक्षेत्र में मिलावटी दूध वाले दूधियों को पकड़ने के लिए अभियान चलाया।
-जिसमें कई दूधिए अपने डिब्बे छोड़कर मौके से फरार हो गए। कुल 20 डिब्बे छोड़कर दूधिये भागे हैं। बाकी लोगों के दूध की सैम्पलिंग की जा रही है।
-इसके अलावा सुबह मूलगंज थानाक्षेत्र में 18 क्विंंटल सिंथेटिक खोया भी पकड़ा गया है। साथ ही एक लोडर गाड़ी भी जप्त की गई है।
क्या कहते हैं एक्सपर्ट
-एक्सपर्ट के अनुसा, सिंथेटिक दूध चार तरह से बनाया जाता है। पहली विधि के अनुसार, दूध बनाने के लिए तेल, यूरिया, कास्टिक सोडा, नमक, पानी और चीनी को मिलाया जाता है।
-दूसरी विधि में सपरेटा, दूध, यूरिया, कास्टिक सोडा, सूरजमुखी तेल, खाद्य तेल, नमक, पानी और चीनी को मिलाया जाता है।
-तीसरी विधि में कैस्टर ऑयल, सपरेटा, दूध, यूरिया, आम तरल साबुन और पानी मिलाया जाता है।
-वहीं, चौथी विधि के तहत पहले से बनाई गई पेस्ट जिसमें केमिकल्स को पानी में मिलाकर उसमें सपरेटा दूध मिला दिया जाता है।
-आमतौर पर इन्हीं चार विधियों द्वारा प्रकृति के इस पौष्टिक आहार की जहरीली नकल सिंथेटिक दूध तैयार की जाती है।
सिंथेटिक दूध की कैसे करें पहचान
-वैसे सिंथेटिक दूध की पहचान करने का भी एक तरीका है। उसे उबालने या देर तक रखने से इसका रंग पीला पड़ जाता है, जबकि प्राकृतिक दूध के रंग में कोई परिवर्तन नहीं होता है।
सिंथेटिक दूध से होने वाली बीमारियां
-इस नकली दूध के से कई बीमारियां जन्म ले सकती हैं। जैसे कि कास्टिक सोडा और यूरिया से हृदय, लीवर एवं किडनी को काफी नुकसान हो सकता है।
-वहीं, कास्टिक सोडे से सांस की बीमारियों, आंतड़ियों के जख्म, गाल ब्लैडर का कैंसर तक हो सकता है।
आगे की स्लाइड्स में देखिए अन्य फोटोज...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva